31989L0186
L 066/36
JURNALUL OFÍCIAL AL UNIUNII EUROPENE
DIRECTIVA CONSILIULUI
din 6 martie 1989
de modificare a anexei II la Directiva 76/895/CEE privind stabilirea conținuturilor maxime de reziduuri de pesticide din și de pe fructe și legume
(89/186/CEE)
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 76/895/CEE a Consiliului din 23 noiembrie 1976 privind stabilirea conținuturilor maxime de reziduuri de pesticide din și de pe fructe și legume (1), astfel cum a fost modificată ultima dată prin Directiva 88/298/CEE (2), în special articolul 5,
având în vedere propunerea Comisiei (3),
întrucât articolul 5 din Directiva 76/895/CEE prevede că anexele se modifică ținându-se seama în special de nivelul cunoștințelor tehnice și științifice, precum și de necesitățile sanitare și agricole;
întrucât, în lumina evoluției cunoștințelor tehnice și științifice, este necesară actualizarea anexei II la respectiva directivă, adăugându-se indicații privind pesticidul hidrazidă maleică, care poate fi prezent sub formă de reziduuri în fructe și legume,
ADOPTĂ PREZENTA DIRECTIVĂ:
Articolul 1
În anexa II la Directiva 76/895/CEE, următorul reziduu de pesticide, cu indicațiile aferente, se inserează în tabel:
Reziduuri de pesticide
Conținuturi maxime în mg/kg (ppm)
Denumire comună
Denumire chimică
Hidrazidă maleică
6-hidroxi-3(2H)-piridazinonă
10: Ceapă
1: Alte produse
Articolul 2
Statele membre pun în aplicare actele cu putere de lege și actele administrative necesare pentru a se conforma dispozițiilor articolului 1 până la 1 august 1989 . Statele membre informează de îndată Comisia cu privire la aceasta.
Articolul 3
Prezenta directivă se adresează statelor membre.
Adoptată la Bruxelles, 6 martie 1989.